Каква е необходимата площ за изграждането на една фотоволтаична система?
Необходимата площ за изграждане на една фотоволтаична система зависи от редица фактори, включително нейното местоположение, дали ще бъде изградена на покрив или земя, наклона и ориентацията на имота/сградата към слънцето. Определящ е също размера на фотоволтаичните панели, с които ще бъде оборудвана системата, имайки предвид, че технологиите се развиват и с времето успяват да съберат все по-голяма мощност на по-малка площ.

За пример и отправна точка можете да използвате следните стойности:

 наземен монтаж – необходимата площ е около 10 кв.м. за 1kw инсталирана мощност.
 наземен монтаж (с конструкция тип „навес“) – необходимата площ е около 5 кв.м. за 1kw инсталирана мощност.
 покрив (равен или с неправилно изложение/наклон) – необходимата площ е 8-10 кв.м. за 1kw инсталирана мощност.
 покрив (с добро изложение и наклон – юг, над 15 градуса) – необходимата площ е 5 кв.м. площ за 1kw инсталирана мощност.

Тези данни естествено са ориентировъчни и зависят от специфичността на обекта, както и от вида на фотоволтаичната система.